Lugupeetud pakkuja,

Teavitame Teid avatud hankemenetlusega riigihanke „Heakorrateenuse tellimise raamleping 2023“ (viitenumber 268863) alusel korraldatud **„Minikonkurss nr 16: Heakorrateenuse tellimine Lääne maakonna objektidele alates 01.07.2024“ (viitenumber 278101)** tulemustest, edaspidi nimetatud **minikonkurss.**

Teavitame Teid järgnevast:

1. Pakkumuse esitasid alljärgnevad raamlepingu pakkujad:

|  |  |  |  |
| --- | --- | --- | --- |
| **Nr** | **Pakkuja** | **Pakkumuse kogumaksumus (lepingu maksumus)** | **Fikseeritud lisateenuste kaalutud keskmine hind** |
| 1.1. | Korrashoid OÜ | 620 706,60 | 21,85 |
| 1.2. | Osaühing Kinnisvarateenindus | 675 784,80 | 18,90 |
| 1.3. | P. DUSSMANN EESTI Osaühing | 851 149,08 | 24,40 |
| 1.4. | Krausberg Eesti OÜ | 937 446,12 | 13,50 |

1. Tunnistada Osaühing Kinnisvarateenindus, P. DUSSMANN EESTI Osaühing ja Krausberg Eesti OÜ esitatud pakkumused vastavaks, kuna need vastavad kõikidele raamlepingus ja minikonkursi hinnapäringus esitatud tingimustele.
2. Tunnistada Pakkuja Korrashoid OÜ esitatud pakkumus raamlepingus ja minikonkursi hinnapäringus esitatud tingimuste nõuetele mittevastavaks ning lükata see tagasi.
	1. Pakkuja Korrashoid OÜ esitatud pakkumuse maksumuse tabelis on ületatud maksimaalset ühikhinda pakkumuse maksumuse real W27 ja W42 (maksimaalne ühikhind kood 330 sisekoristusel tohib olla 1,80 eurot/m2 kohta, esitatud ühikhind on 1,85 eurot ja 2,28 eurot). Ületatud on ka kood 340 (jäätmekäitlus) maksimaalset ühikuhinda real X27, X30 ja X39 (maksimaalne ühikuhind võib olla 0,80 eurot, esitatud ühikuhinnad on vastavalt 1,21; 1,33 ja 16,00 eurot). Lisaks on ületatud kood 322 (akende pesu) ja 335 (põrandate kaitsetöötlus) maksimaalset ühikuhinda, mis võib olla mõlemal koodil 1,50 eurot/m2, kuid Pakkuja on esitanud real AB13 ja AJ13 ühikuhinnaks 1,70 eurot. Lisaks on jätnud Pakkuja Korrashoid OÜ täitmata maksumuse tabeli lehe „Sagedused ja maksumused“.

Vastavalt hinnapäringu punktis 5 ja vastavustingimustes esitatud tingimusele ei tohi pakkumuses esitatavad ühikhinnad ületada raamlepingu sõlmimise aluseks olnud pakkumuses esitatud ühikhindu ning Hankija tunnistab mittevastavaks pakkumuse, mis ei ole kooskõlas riigihanke alusdokumentides, sõlmitud raamlepingus või käesoleva minikonkursi alusdokumentides esitatud tingimustega, sh tunnistatakse mittevastavaks need pakkumused, mille ühikhinnad ületavad raamlepingu sõlmimise aluseks olnud pakkumuses esitatud ühikhindu.

Eeltoodust tulenevalt on Hankija seisukohal, et pakkuja Korrashoid OÜ pakkumus ei vasta minikonkursi alusdokumentides esitatud vastavustingimuste nõuetele ja tuleb tagasi lükata RHS § 114 lõike 2 alusel. Tagasilükatud pakkumust ei menetleta edasises menetluses ning selle maksumust ei võrrelda teiste pakkumustega.

1. Lähtudes minikonkursi hinnapäringu punktist 5 oli vastavaks tunnistatud pakkumuste hindamiskriteeriumiks 80% pakkumuse kogumaksumus ja 20% fikseeritud lisateenuste kaalutud keskmine maksumus.
2. Tunnistada edukaks pakkumuseks Osaühing Kinnisvarateenindus poolt esitatud pakkumus maksumusega **675 784,80** eurot (koos reserviga, ilma käibemaksuta) kui enim väärtuspunkte (**94,29**) saanud pakkumus.

|  |  |  |  |  |  |
| --- | --- | --- | --- | --- | --- |
| **Pakkuja** | **Pakkumuse kogu-maksumus (lepingu maksumus)** | **Maksumuse väärtus-punktid** | **Fikseeritud lisateenuste kaalutud keskmine hind** | **Fikseeritud lisateenuste väärtus-punktid** | **Väärtus-punktide summa** |
| Osaühing Kinnisvarateenindus | 675 784,80 | 80,00 | 18,90 | 14,29 | 94,29 |
| P. DUSSMANN EESTI Osaühing | 851 149,08 | 63,52 | 24,40 | 11,07 | 74,59 |
| Krausberg Eesti OÜ | 937 446,12 | 57,67 | 13,50 | 20,00 | 77,67 |

1. Jätta kõrvaldamata Osaühing Kinnisvarateenindus, kuna nimetatud Pakkujal puuduvad hankemenetlusest kõrvaldamise alused.

Hankelepingu sõlmimine eduka pakkujaga toimub pärast seitsmepäevast ooteaega teate esitamisest arvates (RHS § 30 lõige 11).

Täname Teid esitatud pakkumuse eest.

Lugupidamisega

Riigi Kinnisvara AS